førsteudgave
Første selvstændige publicering af et originalt eller et ikke tidligere oversat litterært værk. Betegnelsen "originaludgave" bruges kun om en førsteudgave på det sprog, som forfatteren har anvendt. 
Om et originalværk, der kun udgør en del af en publikation, fx et eventyr i en eventyrsamling eller en tekst i et tidsskrift, bruges betegnelsen "førstetryk". Uændrede genoptryk af et selvstændigt værk betegnes 2., 3., 4. osv. "oplag". Restoplag af en førsteudgave, som publiceres med ændret titelblad og/eller omslag, kaldes "titeludgaver".